Foto: youtube\ English times Daily Mirror nashri britaniyalik ayol mashinasi eshigini “Emma” dovuli sababli yuzaga kelgan kuchli shamol oqibatida yopa olmayotgani videosini taqdim qildi. “Shu haftada butun mamlakat bo‘ylab ko‘pchilik dahshatli ob-havoga to‘qnash keldi”, deb yozgan nashr. Nashr ma’lumotlariga ko‘ra, rolik Buyuk Britaniyaning Boston shahrida tasvirga olingan. Joriy haftada Yevropa qor bo‘roni ichida qoldi. Yomon ob-havo tufayli Buyuk Britaniya, Fransiya va Yevropaning boshqa davlatlaridagi ko‘plab yo‘llar to‘silib qolgan, yuzlab parvozlar bekor qilingan.